
Білім беру саласы: Коммуникация
Бөлімдері: Сөйлеуді дамыту
Тақырыбы: Ертегілер әлемі
Мақсаты: а Ертегі мазмұнын түсіндіру. ә Ертегі мазмұнын айтқызу арқылы сөздік қорын молайтып, тілін дамыту. б Ертегідегі кейіпкерлердің іс-әрекеті арқылы балаларды тапқырлыққа, мейірімділікке, достыққа тәрбиелеу.
Көрнекілік: интерактивті такта арқылы ертегіні  көрсету, үлестірмелі материал.

	
Оқу іс әрекетінің кезеңдері
	
Педагогтің іс -әрекеті
	
Балалардың іс-әрекеті

	Мотивациялық қозғауыш
	Балаларға шеңбер болып тұруды ұсынады.
Амансың ба, алтын Күн!
                       Амансың ба, Жер-ана!
                       Амансың ба, достарым!
                       Сендерді көрсем қуанам.

Қонаққа ертегілер елінен қоржынын арқалап Алдаркөсе келеді.
	Педагогпен бірге сәлемдесу рәсімін жасап, жылы тілектерін айтады.
Ертегілер елінен келген Алдаркөсемен амандасады.

	


Ұйымдастырушылық ізденістік
	Ертегілер елінен келген Алдаркөсе  балалардан қандай ертегілерді білетінін сұрайды. Алдаркөсе балаларға «Қасқыр мен жеті лақ» ертегісін ұсынады.
Педагог балаларға «Қасқыр мен жеті лақ» ертегісінің мазмұнын түсіндіреді.
(интерактивті такта арқылы ертегіні  көрсетед).
Ертегідегі қасқырды сипаттайды, оның іс-әрекетін, жауыздығын, ал лақтардың тапқырлығы туралы әңімелейді.
Жағдаят шешу
«Лақтардың орнында болсаңдар, сендер не істер едіңдер?» деген сұрақ қою арқылы балалардың жауаптарын тыңдайды, қортындылайды.
Сергіту сәті:
                       Шөре-шөре, лағым,
Тентек болма, шырағым.
                       Секеңдеме, деміңді ал,
                       Селтеңдемей құлағың.
Үлестірмелі материалмен жұмыс.
Лақтарды қасқырдан құтқаратын жолды тапқызу.
Жеке жұмысты қажет ететін балалармен ертегі кейіпкерлері, оның іс-әрекеттері туралы әңімелесу.
	Балалар «Бауырсақ», «Шалқан», «Лақтар мен қасқыр» т.б. ертегілерді білетіндерін айтады.
Мұқият тыңдайды, ертегі желісі бойынша сұрақтарға жауап береді.



Қасқырды сипаттайды.
Лақтардың орнында өздері болса, не істейтіндерін айтады.



Өлең мазмұнына сай қимылын салады.
Балалар дұрыс жолды тауып белгілейді.
Лақтарды қасқырдан құтқаратын жолды табады.

	Қортындылау
	Балаларға ертегі кейіпкерлерін сипаттау, сұрақ-жауап арқылы ертегінің мазмұнын бекіту.
Қонаққа ертегілер елінен  келген Алдаркөсе қоржынынан балаларға әкелген базарлығын алып шығып таратады.

	Балалар сұраққа жауап береді.
Алдаркөсеге ризашылықтарын білдіріп рахметтерін айтады.



Күтілетін нәтиже:

Орындайды: үй жануарларын жабайы жануарлардан ажырата білуге үйрететін тапсырмаларды.

Түсінеді: ертегі кейіпкерлерін қалай сипаттау керектігін.

Қолданады: ертегіні қысқаша әңгімелей білу іскерліктерін.









































